Sõtke jõgi
Sõtke jõgi on jõgi Ida-Viru maakonnas. Jõgi saab alguse Peenjärvest, mis asub Kurtna järvestiku põhjaosas ja suubub Sillamäel Soome lahte. Jõe pikkus on 22,3 km ja valgla pindala 95 km². Sõtke jõega ühendati 1960. aastate lõpul selle vooluhulga suurendamiseks (Sillamäe tehase vajadusteks) Oru turbarabas Vasavere ehk Voka jõe ülemjooks, jättes selle veevaeseks. Augustis 2011 avati Narva-Jõesuu linnas Sõtke jõe kaldal paadisild.